**Քրիստին Լաուրա Քրոյկ** (ճիշտ արտասանություն՝ Քրուկ, անգլ.՝ Kristin Laura Kreuk, դեկտեմբերի 30, 1982(1982-12-30), Վանկուվեր, Բրիտանական Կոլումբիա, Կանադա), կանադացի դերասանուհի և պրոդյուսեր, ավելի հայտնի է «Սմոլվիլի գաղտնիքը» ամերիկյան հեռուստասերիալում կատարած Լանա Լենգի դերով (2001-2009)։ Ինչպես նաև գլխավոր դեր է խաղացել 2009 թվականին նկարահանված «Փողոցների մարտիկ։ Լեգենգ Չան-Լիի մասին» կինոֆիլմում, իսկ ներկայումս նկարահանվում է «Գեղեցկուհին և հրեշը» քրեական սերիալում։

Կենսագրություն
--------------

Քրիստին Լաուրա Քրոյկը ծնվել է 1982 թվականի դեկտեմբերի 30 - ին Կանադայի Բրիտանական Կոլումբիա գավառի Վանկուվեր քաղաքում։ Հայրը՝ Փիթեր Քրոյկը ծնվել է 1955 թվականին Նիդերլանդներում, իսկ մայրը՝ չինական ծագումով Դեաննա Չեն ծնվել է 1954 թվականին Ինդոնեզիայում։ Նրանք երկուսն էլ լանդշաֆտային դիզայներներ են։ Նա ունի նաև քույր՝ Ջասթինը, ով սովորել է Հարվարդի համալսարանում։

Կարիերա
-------

Քրոյկը գլխավոր դեր է կատարել կանադական «Էջմոնտ» օճառային օպերայում 2001-2005 տարիների ժամանակահատվածում, հաջողությունից հետո գլխավոր դեր է ստացել «Սպիտակաձյունիկը» հեռուստաֆիլմում։ Ինչպես նաև 2004 թվականին նա նկարահանվել է «Միջերկրական ծովի կախարդը» մինի-սերիալում, և այդ ժամանակ էլ «Եվրոտուր» ֆիլմով հայտնվել է մեծ էկրանին։

2001 թվականի սկզբին գործակալ վարձելով Քրոյկը մեկնեց լսումների WB ամերիկյան ոչ մեծ հեռուստաալիքի «Սմոլվիլիայի գաղտնիքը» սերիալում գլխավոր դեր ստանալու համար։ Սերիալը եղել է ամերիկյան, նկարահանվել է Վանկուվերում և դերը ստանալուց հետո, նա կարողացել է շարունակել նկարահանվել «Էջմոնտ» օճառային օպերայում՝ զուգահեռ աշխատելով սերիալում։ 7 եթերաշրջաններից հետո Քրիստինը հեռացավ «Սմոլվիլիայի գաղտնիքը» սերիալից, բայց հեռանալուց հետո երկու անգամ վերադարձել է, որպեսզի ավարտին հասցնի իր հերոսուհու սյուժետը։

Սերիալից հեռանալուց հետո գլխավոր դեր է խաղացել «Փողոցների մարտիկ։ Լեգենգ Չան-Լիի մասին» բլոքբաստերում, որը ձախողվել է և բացասական արձագանքի է արժանացել քննադատների կողմից։ Ավելի ուշ նա վերադարձավ հեռուստատեսություն «Չակ» սերիալում երկրորդական դերով։

2012 թվականի սկզբին Քրոյկը «Գեղեցկուհին և հրեշը» դետեկտիվական սերիալում ստացել է դետեկտիվ Քեթրին Չենդլերի գլխավոր դերը։

Ֆիլմագրություն
--------------

### Ֆիլմեր

| Տարի | Անվանումը հայերեն | Անվանումը անգլերեն | Դեր |
| --- | --- | --- | --- |
| 2004 | Եվրոտուր | EuroTrip | Ֆիոնա |
| 2006 | Արքայադստեր երազանքը | Dream Princess | արքայադուստր |
| 2007 | Ճեղք | Partition | Նազիմ Խան |
| 2009 | Փողոցների մարտիկ։ Լեգենգ Չան-Լիի մասին | Street Fighter: The Legend of Chun-Li | Չան-Լի |
| 2011 | Վամպիր | Vampire | Մարիա Լուկաս |
| 2011 | Էքստազներ | Irvine Welsh’s Ecstasy | Հիզեր Թոմսոն |
| 2012 | Տիեզերական կոկտեյլ | Space Milkshake | Թիլդա |

### Հեռուստատեսություն

| Տարի | Անվանումը հայերեն | Անվանումը անգլերեն | Դեր | Ծանոթագրություն |
| --- | --- | --- | --- | --- |
| 2001 | Սպիտակաձյունիկ | Snow White: The Fairest Of Them All | Սպիտակաձյունիկ |  |
| 2001 - 2005 | Էջմոնտ | Edgemont | Լորել Յունգ | 70 սերիա |
| 2001 - 2009 | Սմոլվիլի գաղտնիքը | Smallville | Լանա Լենգ | 158 սերիա |
| 2004 | Երկրածովի կախարդները | Earthsea | Թինար | մինի-սերիալ |
| 2010 | Բեն Հուր | Ben Hur | Թիրզա | մինի-սերիալ |
| 2010 | Չակ | Chuck | Հաննա | 4 սերիա |
| 2012 | Գեղեցկուհին և հրեշը | Beauty & The Beas | Քեթրին Չենդլեր | գլխավոր դեր |

Ծանոթագրություններ
------------------

1. 1 2  *Deutsche Nationalbibliothek* Record #1014531330 // Gemeinsame Normdatei (գերմ.) — 2012—2016.
2. ↑  "Kristin Kreuk- Biography". *Yahoo!*. Արխիվացված է the original 2012 թ․ հոկտեմբերի 19-ին. Retrieved 2012 թ․ հոկտեմբերի 4. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNC: a10743649 · BNE: XX1512477 · BNF: 150339131 · CONOR: 62732131 · GND: 1014531330 · ISNI: 0000000078244495 · LCCN: no2002050390 · NUKAT: n2018144019 · VIAF: 17505682 · WorldCat VIAF: 17505682 |

 |

 |